**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.188/5  (prot. Nr.5, 60.§) |

Par nekustamā īpašuma Vecajā ostmalā 56

izsoli

Lai apstiprinātu izsoles noteikumus, tostarp izsoles sākumcenu, atsavināšanai nodotajam īpašumam, kurš nav nepieciešams Liepājas pilsētas pašvaldībai funkciju nodrošināšanai, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 34.pantu un 36.panta pirmo daļu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS" un 2021.gada 21.janvāra lēmumu Nr.36/1 "Par nekustamā īpašuma Vecajā ostmalā 56 atsavināšanu", SIA "Vindeks" 2021.gada 29.marta nekustamā īpašuma novērtējumu "Nekustamā īpašuma - zemes gabala un apbūves Liepājā, Vecā ostmalā 56, novērtējums", sertificētas nekustamā īpašuma vērtētājas Anitas Vēdiķes 2021.gada 23.marta nekustamā īpašuma novērtējumu "Nekustamā īpašuma Vecā ostmala 56, Liepāja, novērtējuma atskaite" un izskatot Liepājas pilsētas domes pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā nekustamā īpašuma Vecajā ostmalā 56, Liepājā, kadastra numurs 1700 030 0024, nosacīto cenu 47800 EUR (četrdesmit septiņi tūkstoši astoņi simti *euro*).

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

4. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

6. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

7. Liepājas pilsētas domes priekšsēdētājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) | |